Klabu ya Soka ya Yanga leo ina shughuli pevu kukabiliana na Towship Rollers katika mchezo wa duru la pili wa Ligi ya Mabingwa Afrika unaochezwa nchini Botswana. Mchezo huo unatarajiwa kuanza saa 10 kamili jioni kwa saa za Afrika Mashariki. Yanga wanaingia katika mchezo huu wakiwa hawana kumbukumbu nzuri sana mara kufuatia sare ya bao moja kwa moja katika Uwanja wa Taifa jijini Dar es Salaam  Yanga leo wanahitaji ushindi wa namna yoyote au sare ya mabao 2 na zaidi ili kuweza kufuzu hatua inayofuata. Hii ni mara ya nne Yanga wanacheza na Township Rollers. Yanga wamefanikiwa kupata sare mara mbili na kufungwa mara moja huku Rollers wakishinda mara moja na kupata sare mara mbili.  Ushindi huo waliupata katika mchezo uliochezwa mwaka 2017, jijini Dar es Salaam, ambapo waliibuka na ushindi wa mabao 2-1 na mchezo wa marudiano ukamalizika kwa suluhu. Hiki ndicho kikosi cha Yanga katika mchezo wa leo; 